polyglot-tagger/wikipedia-language-snippets-filtered huggingface dataset:
சிபுவில் உள்ள சீனர்கள், ராஜாங் ஆற்றை அன்னப்பறவை ஆறு எனும் செல்லப் பெயரில் அழைக்கிறார்கள். . ஒரு காலத்தில் சிபு பகுதியில் பஞ்சம் ஏற்பட்டது. அப்போது வானத்தில் ஓர் அன்னப் பறவைக் கூட்டம் பறந்து சென்றதாம். அதன் பின்னர் சிபுவின் பஞ்சம் முடிவுக்கு வந்ததாகச் சீனர்களின் புராணக் கதையில் உள்ளது.
கடலில் இருந்து சுமார் 120 மைல் தொலைவில், கலப்பு மண்டல நிலங்கள் உள்ளன. இந்த நிலங்கள் சீனர்கள் மற்றும் இபான் மக்களுக்கு சொந்தமானவை. நிலங்கள் பல ஏக்கர் அளவுக்குத் துண்டு துண்டுகளாகப் பிரிக்கப்பட்டு உள்ளன. விவசாய நடவடிக்கைகளுக்காகப் பயன்படுத்தப் படுகின்றன.
இராஜாங் ஆறு ; போர்னியோ தீவிலுள்ள கிழக்கு மலேசியாவின் சரவாக் மாநிலத்தில் உள்ள முக்கியமான ஆறு ஆகும். இந்த ஆறு மலேசியாவிலேயே நீண்ட பெரிய ஆறு என்று பெயர் பெற்று உள்ளது. சரவாக் இரான் மலைகளில் உற்பத்தியாகி தென் சீனக்கடலில் கலக்கிறது.
ராஜாங் ஆற்றங்கரைகளில் வாழ்ந்த பழங்குடியினர் புரூணையில் இருந்து வந்த மலாய் வணிகர்களுடன் பல வனப் பொருட்களை வியாபாரம் செய்தனர். அந்த நேரத்தில், மெலனாவ் , கனோவிட் மற்றும் ராஜாங் இனக் குழுக்கள் ஆற்றுத் தடத்தின் கீழ்ப் பகுதியில் வாழ்ந்து வந்தனர்.
ராஜாங் ஆற்றின் வழித்தடத்தில் அமைந்துள்ள இதர நரங்கள்: சரிக்கே ; பிந்தாங்கூர் . இந்த இரண்டு நகரங்களும் சீனக் குடியேற்றங்கள் கொண்டவை. ஆற்றின் முகப்பில் இருந்து 16 மைல் தஞ்சோங் மானிசு மாவட்டம் உள்ளது.
ராஜாங் ஆறு மலேசியாவின் மிக நீளமான ஆற்று அமைப்பாகும். 350 மைல்கள் நீளம் கொண்டது. மலேசியாவிற்கும் இந்தோனேசியாவிற்கும் இடையிலான நாட்டு எல்லையை உருவாக்குகின்ற நியுவென்யிஸ் மலைகளில், ராஜாங் ஆற்றின் தலைப்பகுதி அமைந்து உள்ளது.
சரவாக் மலாய் மொழியில், ராஜாங் ஆற்றுக்கு பாடாங் ராஜாங் என்று பெயர். பல்லே ஆற்றுக்குச் சுங்கை பல்லே என்று பெயர். மலாய் மொழியில் பாடாங் என்றால் தண்டு அல்லது மரம் என்று பொருள். சுங்கை என்றால் ஆறு.
நியுவென்யிஸ் மலைத் தொடரில் ஒவ்வோர் ஆண்டும் 160 அங்குலம் மழைப் பொழிவு உள்ளது. ராஜாங் ஆறு வடகிழக்கில் இருந்து தென்மேற்கு நோக்கிப் பாய்கிறது.
ராஜாங் ஆற்றின் சில முக்கியமான துணை ஆறுகள்: பாலுய் ஆறு, கத்திபாசு ஆறு, என்கேமா ஆறு, இரான் ஆறு, பிலா ஆறு, பல்லே ஆறு, பாங்கிட் ஆறு மற்றும் கனோவிட் ஆறு.
ராஜாங் ஆற்றின் வழித்தடத்தில் காப்பிட் என்று ஒரு நகரம் உள்ளது. சிபுவில் இருந்து வரும் விரைவுப் படகுகளின் கடைசி நிறுத்தம் இந்தக் காப்பிட் நகரம்.
19-ஆம் நூற்றாண்டில், சரவாக் நிலப் பகுதிகளைப் புரூணை பேரரசு ஆட்சி செய்த போது, ராஜாங் ஆற்றுப் பகுதியில் மக்கள் தொகை மிகவும் குறைவாக இருந்தது.
இந்த காப்பிட் நகரத்தில் அதிகமாகச் சீனர்கள், இபான் மற்றும் காயான் மக்கள் வாழ்கின்றனர். ராஜாங் ஆற்றில் காப்பிட் நகரம் மிகப்பெரிய நகரமாகும்.
தங்க ராஸ்பெர்ரி விருதுகள் ஒரு நையாண்டி விருது ஆகும். இவ்விருது திரைத்துறையில் பணியாற்றியிருந்த ஜான் ஜே. பி. வில்சன் மற்றும் மோ மர்பி ஆகியோரால் லாஸ் ஏஞ்சல்ஸில் வருடா வருடம் வழங்கப்படுகிறது. ராஸ்ஸி விருதுகள் வழங்கும் விழா அகாடமி விருதுகள் விழாவிற்கு ஒரு நாள் முன்னதாக நடைபெரும். இவ்விருது திரைத் துறையில் மோசமான செயல்திறனை வெளிபடுத்தியவர்களுக்கு வழங்கப்படும்.
பெரும்பாலான ராஸ்பெர்ரி விருது வென்றவர்கள் தங்கள் விருதுகளை பெற விழாவில் கலந்து கொள்ளமாட்டார்கள். டாம் கிரீன் , ஹாலே பெர்ரி மற்றும் சாண்ட்ரா புல்லக் , மைக்கேல் பெர்ரிஸ், ஜே.டி. ஷாபிரோ மற்றும் பால் வெர்ஹோவன் ஆகியயோர் குறிப்பிடத்தக்க விதிவிலக்குகளாவர்.
தங்க ராஸ்பெரி விருதுக்கான விருது வென்றவர்களை தீர்மானிக்க தங்க ராஸ்பெர்ரி விருது அறக்கட்டளைக்கு பணமளிக்கும் சந்தாதாரர்கள் சிலவற்றை பரிந்துரை செய்து வாக்களிப்பர். 2009 ஆம் ஆண்டில் 29 வது தங்க ராஸ்பெர்ரி விருதுகள், சுமார் 650 ஊடகவியலாளர்கள், சினிமா ரசிகர்கள் மற்றும் திரைப்படத் தொழிலாளர்களின் வாக்குகளை அடிப்படையாகக் கொண்டிருந்தன.
முதல் தங்க ராஸ்பெரி விருதுகள் விழா லாஸ் ஏஞ்சல்ஸில் ஜான் ஜே. பி. வில்சனின் வீட்டில், மார்ச் 31, 1981 அன்று நடைபெற்றது. அங்கு முதல் மோசமான படத்திற்கான விருது கான்ட் ஸ்டாப் தி ம்யூசிக் படத்திற்கு வழங்கப்பட்டது.
தில்லான் ஒரு கல்வியாளர் குடும்பத்தில் இருந்து வந்தார். அவரது தந்தை ஒரு வானூர்தி பொறியியலாளராக இருந்தார், அவரின் தாய் ஒரு பள்ளியில் தலைமை ஆசிரியராக இருந்தார், மேலும் அவரது இரண்டு உடன்பிறப்புகளும் மருத்துவர்கள் ஆவார்கள். பூனம் தனது 16 வது வயதில் திரைப்ப்டங்களில் தோன்ற ஆரம்பித்த பிறகு பட்டம் பெற்றார். தற்போது அவர் சர்வதேச வர்த்தகத்தில் முதுநிலை வணிக நிர்வாகம் செய்து வருகிறார்.
மருந்து விழிப்புணர்வு, எய்ட்ஸ் விழிப்புணர்வு, குடும்ப திட்டமிடல் மற்றும் உறுப்பு தானம் போன்ற சமூக காரணிகளால் அவர் மிகவும் தீவிரமாக செயல்பட்டு வருகிறார்.
காத்மாண்டு மற்றும் தில்லி சார்க் வணிக உச்சி மாநாட்டில் முக்கிய பேச்சாளராகவும் இருந்துள்ளார், மேலும் அவர் கலாச்சார தூதுவராக நியமிக்கப்பட்டார். அவர் மைன்ட்மைன் நிகழ்ச்சியில் ஒரு பேச்சாளராக இருந்தார்.
மிஸ் யங் இந்தியாவாக 1978 ஆம் ஆண்டில் தனது 16 வயதில் முடிசூட்டப்பட்டபோது முதன்முறையாக தில்லான் புகழ் பெற்றார். இயக்குனர் யஷ் சோப்ரா இவரை கவனித்து திரிசூல் என்ற படத்தில் ஒரு வாய்ப்பு வழங்கினார். இப்படத்தில் இடம் பெற்ற கபூச்சி கபூச்சி கம் கம் என்ற பாடலுக்கு நடிகர் சச்சினுடன் நடனமாடினார். சோப்ரா தயாரிப்பில் பின்னர் நூரி திரைப்படத்தில் நடித்தார். இதற்காக, தில்லானுக்கு சிறந்த நடிகைக்கான பிலிம்பேர் விருது பரிந்துரைக்கப்பட்டது. அதைத் தொடர்ந்து, அவர் ஹிந்தி மொழியில் 90 திரைப்படங்களை செய்தார். நடிகர் ராஜேஷ் கன்னாவுக்கு இணையாக பல படங்களில் நடித்துள்ளார். தில்லான் நடமாடும் ஒப்பனை வாகன தொழிலை ஆரம்பித்தர், இது இந்தியத் திரையுலகில் எவரும் செய்யாத ஒன்றாகும். தனது ஒப்பனை நிறுவனத்திற்கு வானிட்டி எனப் பெயரிட்டார்.
பூனம் தில்லான் ஏப்ரல் 18, 1962இல் பிறந்த இந்திய நடிகை ஆவார். இவர் இந்தி திரைப்படங்கள், நாடகங்கள் மற்றும் தொலைக்காட்சி தொடர்களில் நடித்துள்ளார். தில்லான் 1977இல் "ஃபெமினா மிஸ் இந்தியா" பட்டம் பெற்றவர். இவர் 80க்கும் மேற்பட்ட திரைப்படங்களில் நடித்துள்ளார். இவர் 1979இல் வெளிவந்த நூரி, ராஜேஷ் கன்னாவுடன் நடித்த ரெட் ரோஸ் , டார்ட் , நிஷான் , ஜமனா , ஆவம் திரைப்படங்களின் மூலமாக நன்கு அறியப்படுகிறார். மேலும் இவர் ஜெய் சிவ் சங்கர் , ரொமான்ஸ் , சோஹ்னி மகிவால் , தேரி மெகர்பானியன் , சமுந்தர் , சவேராய் வாலி காடி , கர்மா நாம் , மாலம்மால் போன்ற பல படங்களில் நடித்துள்ளார்.
பூனம் தில்லான், 2009இல் நடைபெற்ற பிக் பாஸ் நிகழ்ச்சியில் பங்குபெற்றார். மற்றும் 2013இல், சோனி தொலைக்காட்சியின் ஈக் நயி பெஹ்ச்சான் தொடரில் ஷ்ரதா மோடி கதாபாத்திரத்தில் நடித்துள்ளார்.
சமீபத்தில் அவர் பொயடிக் ஜஸ்டிஸ் பிலிம்ஸ் பிரைவேட் லிமிட்டெட் என்ற திரைப்பட தயாரிப்பு நிறுவனத்தை நிறுவியுள்ளார்.
பீட்டர் சப்ரன் மற்றும் ராப் கோவன் ஆகியோர் தயாரிக்கும் இந்த படத்தை ஜேம்ஸ் வான் என்பவர் இயக்க, ஜேசன் மோமோவா, அம்பர் ஹார்ட், வில்லெம் டஃபோ, பேட்ரிக் வில்சன், டால்ப் லண்ட்கிரென், யஹ்யா அப்துல்-மாத்தீன் மற்றும் நிக்கோல் கிட்மேன் போன்ற பலர் நடித்துள்ளார்கள். இந்தப் படத்தில் அக்குவாமேன் அட்லாண்டிஸ் எனும் நீருக்கடியில் உள்ள பேரரசின் வாரிசு எனத் தெரிந்துக் கொண்டப் பின்னர் தனது சகோதரர் ஆர்மிற்கு எதிராக தனது மக்களை வழிநடத்தி முன்னேற வேண்டும் எனும் குறிக்கோள் கொண்டுள்ளார். ஏனெனில் ஆர்ம் மேற்பரப்பு உலகிற்கு எதிராக நீருக்கடியில் உள்ள ஏழு ராஜ்யங்களை ஐக்கியப்படுத்த விரும்புகிறார்.
அக்குவாமேன் என்ற படம் 26 நவம்பர் 2018 அன்று லண்டனில் திரையிடப்பட்டது மற்றும் 21 டிசம்பர் அன்று ஐக்கிய அமெரிக்காவில் வெளியிடப்பட்டது. இது உலகளவில் சுமார் 1.148 பில்லியனை வசூலித்தது. இந்த படம் டிசி காமிக்ஸ் படங்களில் அதிக வசூல் செய்த முதல் படம் ஆகும். இது 2018 ஆம் ஆண்டின் அதிக வசூல் செய்த ஐந்தாவது படமாகவும் மற்றும் எல்லா காலத்திலும் அதிக வசூல் செய்த 20 வது படமும் ஆகும். இந்த படத்தின் தொடர்சியாக அக்வாமேன் அண்டு தி லோச்டு கிங்டோம் என்ற படம் 2022 ஆம் ஆண்டு வெளியாகவுள்ளது.
அக்வாமேன் என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த படம் டிசி காமிக்ஸ் வரைகதையில் தோன்றிய 'அக்குவாமேன்' என்ற கதாபாத்திரத்தை அடிப்படையாக கொண்டு வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இது டிசி நீட்டிக்கப்பட்ட பிரபஞ்சத்தின் ஆறாவது திரைப்படம் ஆகும்.
நாட்டின் தற்போதைய மற்றும் முன்னுரிமையுள்ள கோரிக்கைகளுக்கு அசர்பைசானில் உள்ள அறிவியலின் கட்டமைப்பு மற்றும் அதன் உள்ளடக்கத்தை நாட்டின் தற்போதைய மற்றும் முன்னுரிமையுள்ள கோரிக்கைகளுடன் பொருத்தி வரையறை செய்தல்
அறிவியல் தொழில் நுட்ப திறன் வாய்ந்த மனித வளங்களை அதிகரிப்பதற்கு அறிவியல் தொழிலாளர்களுக்கு பயிற்சி அளித்தல் மற்றும் அறிவியல் பிரச்சினைகளைத் தீர்ப்பதற்கான நிபுணத்துவமிக்கவர்களை உருவாக்கும் வசதிகளிருத்தல்
சமூக-பொருளாதார மற்றும் சமூக-கலாச்சார சிக்கல்கள்களை தீர்ப்பதில் தொடர்புடைய விஞ்ஞான ஆராய்ச்சிகளுக்கு முன்னுரிமைகள் கொடுத்து வரையறுத்தல்
அறிவியல் மற்றும் தொழில் நுட்பத்தில் நிலையான மேம்பாட்டு நடவடிக்கைகளை வழங்குதல், அறிவியல் மற்றும் தொழில்நுட்பத் திறன்களைப் பராமரித்தல், அறிவியல் தொழில் நுட்பத்தில் அதிகமான தகுதிவாய்ந்த மனித வளங்களை உருவாக்குவது, மற்றும் அறிவியல் பணி சார்ந்த தொழிலாளர்களின் தொழிலாளர் மதிப்பை அதிகப்படுத்துதல் போன்றவை அறிவியல் கொள்கையின் முக்கிய முன்னுரிமைகளாகக் கருதப்படுகின்றன . அசைபைசானின் தேசிய அறிவியல் கழகத்தின் அறிவியல் நடவடிக்கைகளின் திறனை அதிகரிப்பதற்காக பல செயல்முறைகள் வரையறுக்கப்பட்டுள்ளன. நாட்டிலுள்ள சமூக-பொருளாதார மற்றும் பிற துறைகளில் வெற்றி பெற்ற விஞ்ஞான ஆராய்ச்சிகளின் முடிவுகளைப் பயன்படுத்தி பல்கலைக்கழகங்களுக்கும் அறிவியல் நிறுவனங்களுக்கும் இடையிலான உறவுகளை ஒருங்கிணைப்பது, அறிவியல் வல்லுநர்களை முறையாகப் பயன்படுத்திக் கொள்வது உள்ளிட்டவை அவற்றில் சிலவாகும்.
அசர்பைசானில் அறிவியல் மற்றும் தொழில்நுட்பத்தினை மேம்படுத்துவதற்கான ஓர் அபிவிருத்தித் திட்ட்த்தை அசர்பைசான் தேசிய அறிவியல் கழகத்தின் நிலையான ஆட்சிக்குழு தயாரித்திருக்கிறது. சமூக-பொருளாதார பிரச்சினைகளைத் தீர்ப்பதில் அறிவியல் மற்றும் தொழில்நுட்பத்தின் பங்களிப்பை விரிவுபடுத்துதல், புத்தாக்கச் செயன்முறைகளை வலுப்படுத்துவது மற்றும் நாட்டின் தகவல் வளங்களை அதிகரித்தல் ஆகிய முக்கிய கொள்கைகளை இத்திட்டம் உள்ளடக்கியுள்ளது.
குடியரசுத் தலைவர் ஆணைக்கு இணங்க 2009 ஆம் ஆண்டு இந்த அறக்கட்டளை நிறுவப்பட்டது. நாட்டின் விஞ்ஞான-தொழில்நுட்ப திறன்களை பராமரிப்பது மற்றும் அத்திறன்களை பொருளாதார வளர்ச்சியில் பயன்படுத்துவது, சமூகப் பிரச்சினைகளுக்குத் தீர்வு காண விஞ்ஞான ஆராய்ச்சித் திட்டங்களையும் இதர அறிவியல் நிகழ்வுகளையும் விரிவுபடுத்துவது, அரசாங்கத்தின் அறிவியல் மேம்பாட்டுத் திட்டங்களுக்கு நிதி ஆதாரத்தை வழங்குவது போன்றவை இந்த அறக்கட்டளையின் நோக்கங்களாகும்.
2016 ஆம் ஆண்டு அசர்பைசான் நாடு அதன் மொத்த உள்நாட்டு உற்பத்தியில் 0.2% நிதியை அறிவியல் வளர்ச்சிக்கு செலவழித்ததாக புள்ளிவிபரங்கள் தெரிவிக்கின்றன. 2000 ஆம் ஆண்டிலிருந்து இதே போக்கு நிலையாக உள்ளது.
அசர்பைசானில் அறிவியலும் தொழினுட்பமும் பொதுவாக அசர்பைசான் அரசின் கொள்கைகளில் அனைத்து அங்கங்களிலும் பாதிப்பை ஏற்படுத்தும் ஒரு துறை ஆகும். அசர்பைசான் தேசிய அறிவியல் கழகம் இத்துறையில் தேசியக் கொள்கையை நாட்டில் அமல்படுத்துவதற்கான அறிவியல் மற்றும் தொழில்நுட்பத்திற்கான மைய நிறுவனமாகக் கருதப்படுகிறது .
நந்தா ) ஒரு நேர்மையான காவல்துறை துணை ஆய்வாளராக இருப்பதினால் அடிக்கடி இடமாற்றலுக்கு உட்படுத்தப்படுகிறார். தற்போது மாற்றலாகி பொள்ளாச்சி காவல் நிலையத்திற்கு வருகிறார். அங்குள்ள காவல்துறை ஆணையர் பாண்டியன் மந்திரி பெரியண்ணனின் கையாளாக இருப்பதை அறிகிறார். காவல் நிலையத்திலுள்ள அனைவருமே அரசாளும் மந்திரியின் ஊழலுக்குத் துணை போவதைக்கண்டு அதிர்ச்சியடைகிறார். இதனால் கட்டளைகளை நிறைவேற்ற நந்தா கடும் முயற்சி செய்கிறார். அது இயலாததால் நந்தாவிற்கும் பாண்டியனுக்கும் பகை ஏற்பட்டது. மந்திரி பெரியண்ணனின் ஆட்கள் பாண்டியனைக் கொல்ல வரும்போது அவர்களிடமிருந்து தப்பிக்கிறார். பொது மக்களின் உதவி பெற்றுக் குணமாகி நேர்மையான காவல்துறை ஆணையராக பாண்டியன் திருந்தி வருகிறார். நந்தா இதை நம்பவில்லை.
மற்றொரு நேர்மையான அதிகாரி பெரியண்ணனின் ஆட்களால் கொல்லப்படுகிறார். இதற்கு பாண்டியன் தான் காரணம் என்று நந்தா குறை கூறுகிறார். மேலும் குறுகிய வழியில் இந்தப் பதவிக்கு வந்ததாக பாண்டியனைச் சாடுகிறார். அதனால் நந்தா பெரியண்ணணுக்கும், அவன் ஆட்களுக்கும் தவறான செய்தி அனுப்பி பாண்டியனுடன் மோத விடுகிறார். ஆனால் பாண்டியன் , பெரியண்ணன் மற்றும் அவன் ஆட்களிடம் சண்டையிட்டு அனைவரையும் கொன்றுவிடுகிறார். இப்போது நந்தா உண்மையை அறிந்து அங்கிருந்து சென்றுவிடுகிறார்.
கதம் கதம் 2015இல் வெளிவந்த தமிழ் அதிரடித் திரைப்படம். இதை இயக்கியவர் அறிமுக இயக்குநர் பாபு தூயவன். இதில் நந்தா, நடராஜன் சுப்பிரமணியம், சனம் ஷெட்டி, ஷரிகா முக்கிய வேடங்களில் நடித்துள்ளனர். இதை அப்பு மூவீஸ் தயாரித்துள்ளது. இவர்களுடன் நிழல்கள் ரவி, கிரேன் மனோகர்,சிங்கமுத்து, மற்றும் பாண்டு துணை கதாபாத்திரங்களில் நடித்துள்ளனர்.
இவர் இயற்றிய பாடல்கள் தேம்பாவமுதம் என்னும் தலைப்பில் இவரது மரபுக் கவிதைகள் இரண்டு தொகுதிகளாக வெளிவந்துள்ளன. இதில் நன்மொழி நானாறு, இனியவை ஈராறு, நம்பினார் கெடுவதில்லை போன்ற 45 தலைப்புகளில் வெண்பா, விருத்தம், கட்டளைக் கலித்துறை, ஆசிரியப்பா பாரதியைப் பாவேந்தர் என்று குறிப்பிடும் பாடல், முதலான யாப்பியல் நெறியில் அமைந்த பாடல்கள் உள்ளன. இரண்டாம் தொகுதியில் தமிழ் காக்கப் புறப்படு, கம்பன் கவி, விலையேற்றம் முதலான 132 தொகுப்புகளில் பாடல்கள் உள்ளன. ஆங்காங்கே சில இசைப்பாடல்களும் உள்ளன.
நிலவழகன் திருவண்ணாமலை மாவட்டம் செம்பியன் மங்களம் எனும் ஊரில் 10 ஜூலை 1937 இல் செயராமன், பச்சையம்மாள் தம்பதிக்கு மகனாகப் பிறந்தார். இவர் மதுரைத் தமிழ்ச் சங்கத்தில் புலவர் பட்டயம் பெற்றவர். பள்ளியில் ஆசிரியராப் பணியாற்றி ஓய்வு பெற்றவர்.
செம்பியன் நிலவழகன் என்பவர் தமிழ் புலவர்களுள் ஒருவராவார். இவரது இயற்பெயர் ஜெயராமன். இவர் தன் ஊரின் பெயரைத் தனது புனைப்பெயருக்கு முன்னொட்டாக அமைத்துக்கொண்டுள்ளார்.
அய்யனாரிடம் அனு என்ற பெண் வேலை பார்த்து வந்தாள். அவளை மேடையில் ஆடச் செய்து மிகவும் தரக் குறைவாக நடத்தினான் பீட்டர். அதே நேரம், அனு தான் அய்யனாரின் பலவீனம் என்று கண்டறிந்த பீட்டர், அனுவை கொல்ல அலெக்சாண்டரை ஏவுகிறான். அனுவை கொல்ல மனம் இல்லாத அலெக்சாண்டர், அவளின் தோளில் சுடுகிறான். காயமடைந்த அனுவை, மருத்துவமனையிலும் சேர்கிறான். பின்னர், பீட்டரிடமிருந்தும் அய்யனாரிடமிருந்தும் அனுவை காப்பாற்ற முடிவு செய்கிறான் அலெக்சாண்டர். இறுதியில், அனுவை காப்பாற்றப்பட்டாளா என்பதே மீதிக் கதையாகும்.
ரோஜாவை கிள்ளாதே சுரேஸ் கிருஷ்ணா இயக்கத்தில் 1993 ஆம் ஆண்டு வெளிவந்த இந்தியத் தமிழ்த் திரைப்படமாகும். அர்ஜுன், குஷ்பூ, ராதாரவி, கவுண்டமணி, செந்தில், வடிவேலு , சரத் பாபு, வெண்ணிற ஆடை மூர்த்தி மற்றும் பலர் நடித்துள்ளனர். கே. சுகுமார் தயாரிப்பில், தேவா இசை அமைப்பில் 3 டிசம்பர் 1993 ஆம் தேதி வெளியானது. பின்னர் 2006 ஆம் ஆண்டு, ஹிந்தி மொழியில் ஜல்லாட் என்ற பெயரில் டப்பிங் செய்யப்பட்டு வெளிவந்தது
பீட்டர் என்ற கடத்தல்காரனிடம் அலெக்சாண்டர் அடியாளாக பணி ஆற்றிவருகிறான். பீட்டரிடம் இருக்கும் அடியாட்களில், அலெக்சாண்டர் மிகவும் விசுவாசம் கொண்ட அடியாளாக இருக்கிறான். அய்யனார் என்பவருடன் பீட்டருக்கு அடிக்கடி மோதல் ஏற்படுகிறது. எப்படியாது அய்யனாரை வீழ்த்த வேண்டும் என்ற எண்ணம் பீட்டரிடம் ஆழமாக இருந்தது.
இத்திரைப்படத்தில் அர்ஜுன், குஷ்பூ, ராதா ரவி, கவுண்டமணி, செந்தில், வடிவேலு, சரத் பாபு, வெண்ணிறாடை மூர்த்தி, அருண்குமார், ஒரு விரல் கிருஷ்ணா ராவ், ரா. சங்கரன், ஷர்மிலி, சூர்யகலா, நரசிம்மன், நளினி காந்த், மாஸ்டர் ராபர்ட் போன்றோர் நடித்துள்ளனர்.
வைரமுத்து எழுதிய பாடல் வரிகளுக்கு இசை அமைத்தார் தேவா. ஐந்து பாடல்கள் கொண்ட ஒலித்தொகுப்பு 1993 ஆம் ஆண்டு வெளியானது.
திருமண விழாக்களில் பாடகராக பணி புரியும் பாலு, நடுத்தர வர்க்கத்தை சேர்ந்த ஸ்வாதியை காதலிக்கிறார். பின்னர் அவ்விருவருக்கும் திருமணமாகி, ஸ்வாதி கற்பமாகிறாள். அதே சமயம், பாலுவின் தோழன் ராஜாவிற்கும் திருமணமாகி, அவனின் மனைவி சாந்தியும் கர்ப்பமாக இருந்தாள். ஸ்வாதிக்கும் சாந்திக்கும் ஒரே நாளில் குழந்தை பிறக்கிறது. பாலுவிற்கு பெண் குழந்தையும், ராஜாவிற்கு ஆண் குழந்தையும் பிறக்கின்றன.
அந்நிலையில், ரங்கநாயகிக்கு மாரடைப்பு ஏற்பட்டதால், பெண் குழந்தை பிறந்த அதிர்ச்சியான செய்தியை அவரிடம் மறைக்க வேண்டுகிறார் மருத்துவர். ராஜாவின் குழந்தையை பாலுவின் குழந்தையை காட்ட, குணமாகிறார் ரங்கநாயகி. தன் தாயின் உயிரைக் காப்பாற்ற அந்த பொய்யை நீடிக்கிறான் பாலு. ரங்கநாயகிக்கு உண்மை தெரிய வந்ததா?
எனக்கொரு மகன் பிறப்பான் கேயார் இயக்கத்தில் 1996 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். ராம்கி, குஷ்பூ, விவேக், அஞ்சு அரவிந்த், வடிவுக்கரசி மற்றும் பலர் நடித்திருந்தனர். வி. நடராசன் தயாரிப்பில், கார்த்திக் ராஜா இசை அமைத்த இப்படம் 15 ஆகஸ்ட் 1996 ஆம் தேதி வெளியானது. ஆடியதே கண்மணி என்ற மலையாளப் படத்தின் மறு ஆக்கமாகும்.
பணக்கார ரங்கநாயகிக்கு , கோபி , மது , பாலு என்று மூன்று மகன்கள். தனக்கு பேரன் பிறந்தால், அவனுக்கு தன் சொத்து முழுவதையும் எழுதிவைப்பதாக கூறியிருந்தார் ரங்கநாயகி. மூத்த மகன்களான கோபி மற்றும் மதுவிற்கு திருமணமாகி பெண் குழந்தைகள் இருந்தன. கடைசி மகனான பாலுவிற்கு திருமணம் ஆகவில்லை.
ராம்கி, குஷ்பூ, விவேக், அஞ்சு அரவிந்த், வடிவுக்கரசி, ஆர். சுந்தரராஜன், செந்தில், வெண்ணிறாடை மூர்த்தி, வினு சக்ரவர்த்தி, சின்னி ஜெயந்த், பாண்டு, தியாகு.
ஈழப் போருக்குப் பிந்தைய இலங்கையில் நான்கு நபர்கள் அவர்களது வாழ்க்கையைத் தேடும் கதையை கூறுகிறது. இது அவர்களின் அமைதியற்ற வாழ்க்கையை, வேதனையை, நிறைவேறாத ஆசைகளை, தினசரி போராட்டங்களையும் பற்றியும் பேசுகிறது. அவர்களுக்கு முன்னால் வந்த பலரைப் போலவே, அவர்களின் கௌரவத்தை இழந்த தமிழர்கள் போலவே, நீதியையும் நீடித்த சமாதானத்தையும் கற்பனை செய்து கொண்டிருக்கும் மக்களைப் பற்றிய கதை இது. உள்நாட்டுப் போர் முடிவுக்கு வந்த பின்னர், இலங்கை பற்றிய கதையை சொல்லும் முதல் ஆவணப்படமாகும். இலங்கையின் போருக்குப் பிந்திய வாழ்க்கை பற்றிய உண்மைக் கதை இது. இலங்கையின் தலைநகர் கொழும்பிலிருந்து ஒரு சுற்றுச்சூழல் ஆர்வலர்; மற்றும் சென்னையிலிருந்து ஒரு இளம் பத்திரிகையாளர் இலங்கைக்கு பயணம் செய்யும் கதை இது.
ஒரு சிலர் தங்கள் துன்பத்தை இப்படத்தின் மூலம் பகிர்ந்து கொள்ள வாய்ப்பு பெறுகிறார்கள். தங்கள் பட்ட காயங்கள், துயரங்கள் மற்றும் வருத்தங்கள் ஆகியவற்றைக் தவிர்ப்பதற்கு தங்களுக்கு ஏற்பட்ட இழப்பினை ஈடு செய்யமுடியாதவர்கள் ஆகியவற்றைப் பற்றி இப்படம் பேசுகிறது. தயாரிப்பு நிறுவனம் இந்த விடயங்களை எதிர்கொள்வதில் உள்ள அபாயங்கள் காரணமாக தாங்கள் கைது செய்யப்படும் அபாயத்தை தவிர்க்க தங்களின் உண்மையை அடையாளத்தை மறைத்து ரகசியமாக படப்பிடிப்பு நடத்தினர். யாழ்ப்பாண திரைப்பட விழாவில் திரையிடப்பட்டது.
இலங்கையின் பொது செயல்திறன் வாரியத்தால் அங்கீகரிக்கப்பட்டு திரையிடப்பட அனுமதிக்கப்பட்டது. இந்தத் திரைப்படம் இந்தியத் தணிக்கை வாரியத்தால் தடை செய்யப்பட்டது. பின்னர் படத்தின் தடை தடை செய்யப்பட்டது. பின்னர் மேல்முறையீட்டு நீதிமன்றத்தால் ஒரு சில நிபந்தனைகளின் பேரில் எல்.டி.டி.ஈ கொடிகள் மற்றும் அதன் தலைவர்களின் புகைப்படங்களை நீக்க வேண்டியிருந்தது.
பெரிய கேள்விகட்கு சுருக்கமான விடைகள் என்பது இங்கிலாந்து நாட்டைச் சேர்ந்த இயைபியல் அறிஞரான ஸ்டீவன் ஹாக்கிங் எழுதிய ஒரு புத்தகமாகும். இது ஹாடர் & ஸ்டாடன் என்ற பதிப்பகத்தினரால் 16 அக்டோபர் 2018-இல் வெளியிடப் பட்டது. இப்புத்தகம், நம் பேரண்டத்தில் மறைந்து கிடைக்கும் பேருண்மைகளைப் பற்றியும், மற்றும் நாம் இப்புவி உலகில் சிக்கல்களைக் கடந்து வாழ வேண்டுமாயின், அதற்கு அறிவியல் துணை பெரிதும் தேவை என்பது பற்றியும் எடுத்துரைக்கின்றது. ஹாக்கிங் அவர்கள் இறக்கும் பொது இப் புத்தகம் முழுவதுமாக எழுதப் பட்டிருக்கவில்லை; ஆயினும், அவர் மறைவுக்குப் பிறகு அவருடைய நண்பர்கள்,குடும்பத்தினர் ஆகியோரின் துணை கொண்டு புத்தகம் முழு வடிவுக்குக் கொண்டு வரப்பட்டு, பின் வெளியிடப் பட்டது. புத்தக விற்பனையில் வரும் ஊதியத்தில் ஒரு பகுதி தசைவற்றும் இயக்க நரம்பணு அழற்சிக் கழகம் , ஸ்டீவன் ஹாக்கிங் அறக்கட்டளை ஆகிய நிறுவனங்களுக்கு அளிக்கப்படும்.
இந்த நான்கு பகுதிகளிலும் பத்து கேள்விகள் கேட்கப்பட்டு, அவற்றுக்கு சுருக்கமான விடைகளும் அளிக்கப் பட்டுள்ளன. அந்த பத்து கேள்விகளாவன:
மனித குலத்தை அழிக்க வல்ல நிகழ்வுகள் (66 மில்லியன் ஆண்டுகட்கு முன்பு நம் நில உருண்டையின் மீது வீழ்ந்த சிறுகோள், தொன்மா என்ற விலங்கினத்தையே அழித்ததைப் போன்றவை).
அணு குண்டுப் போர் (இன்னும் 1000 ஆண்டுகளில், அணு குண்டுப் போர் அல்லது சுற்றுச் சூழல் பேரழிவு நம் உலக உருண்டையை வாழ்வதற்கு இயலாத இடமாக மாற்றி விடுதல்)
நுண்ணறிவு வாய்ந்த கணிப் பொறிகள் ; மற்றும் மனிதர்கள் (மரபணுக்கள் மாற்றப்பட்ட மனிதர்கள் மற்ற இயல்பான மனிதர்களுக்கு எதிராக இயங்குதல்)
கடவுள் கடவுளைப் பற்றி புரிந்துகொள்ளுதல் என்பது இயற்கையின் விதிகள் என்னவென்று புரிந்து கொள்ளுதலே. கடவுளைப் பற்றிய நல்ல புரிதல் இந்த நூற்றாண்டின் இறுதிக்குள் நமக்கு கிடைத்துவிடும் என்பது இவர் கணிப்பு. வேண்டுமானால், அறிவியல் விதிகளைக் கடவுள் என்று கூறிக் கொள்ளலாம். ஆனால், அது நாம் வணங்கும் கடவுளாக இருக்காது. கடவுள் இல்லை என்பதே கடவுளை பற்றிய எளிமையான விளக்கம். அடுத்த பிறவி என்பதற்கான சான்றுகள் ஒன்றும் இல்லை. ஆயினும், மனிதர்கள் தங்கள் ஆற்றலாலும், மரபணுக்களின் இயல்பினாலும் பல நாட்கள் வாழ வழி இருக்கலாம்.
அண்டத்தின் தோற்றம் அண்டம் என்பது நேர் ஆற்றல் பாதியும் எதிர் ஆற்றல் பாதியும் கொண்டுள்ளது. இரண்டையும் சேர்த்தால் வெறுமையான நிலை, அதாவது, சுழிய நிலை, உருவாகின்றது. இந்த ஒன்றுமில்லாத நிலையை உருவாக்க எந்த சக்தியும் தேவை இல்லை. இந்த நிலையில், பெரு வெடிப்பு நிகழ்ந்து, அதில் தோன்றிய சக்தியால், அண்டத்தில் உள்ள பல பொருட்களும் உருவாயின.
அண்டத்தில் உயிரினங்கள் அறிவு சான்ற உயிரினங்கள் அண்டத்தில் இருக்க வாய்ப்பு உள்ளது. அப்படி இருக்குமானால், அவை இதுவரை நம்மைப் பார்க்காமல் இருந்திருக்கலாம். இன்னும் 50 ஆண்டுகளில், உயிரினங்கள் எவ்வாறு தோன்றின, அண்டத்தின் வேறு பகுதிகளில் உயிரினங்கள் இருக்கின்றனவா என்பன போன்ற கேள்விகளுக்கு ஒரு முடிவு கிடைக்கும்.
கருந்துளை கருந்துளை இருக்கும் இடங்களில் நிறை ஈர்ப்பு விசை மிகுதியாக இருக்கும். இதனால் வெளியின் இயல்பும் கால ஓட்டத்தின் இயல்பும் மாறி இருக்கும். கருந்துளைக்கு அருகே வளைவு மிகுதியாகவும், மற்ற இடங்களில் வளைவு குறைவாகவும் இருக்கும்.
காலக் கணிப்பு எதிர் காலத்தைப் பற்றி நம்மால் கணிக்க இயலாது. அறிவியல் விதிகளை வைத்து நம்மால் கணிக்க இயலுமெனினும், நடை முறையில் அது இயலாத ஒன்றாகவே இருக்கும்.
லோதி தோட்டங்கள் என்பது இந்தியா புது தில்லியில் 90 ஏக்கர் பரப்பளவில் அமைந்துள்ள ஒரு நகரபூங்காவாகும். இது முகமது ஷா கல்லறை, சிகந்தர் லோடி கல்லறை, ஷிஷா கல்லறை மற்றும் பாரா கல்லறை ஆகிவற்றைக் கொண்டுள்ளது. இது 15 ஆம் நூற்றாண்டில் லோதி வம்சத்தினரால் கட்டப்பட்ட கட்டடக்கலை ஆகும். லோதி வம்சத்தினர் வட இந்தியா, பஞ்சாப் மற்றும் வடமேற்கு எல்லைப்புற மாகாணம் ஆகிய பகுதிகளை 1451 முதல் 1526 வரை ஆண்டு வந்துள்ளனர். இது தற்போது இந்திய தொல்பொருள் ஆய்வு நிறுவனம் மூலமாக பாதுகாக்கப்பட்டுள்ளது. இந்த லோதி தோட்டம் கான் சந்தை மற்றும் சஃப்தார்ஜங்கின் கல்லறைக்கு இடையே அமைந்துள்ளன. தில்லி மக்கள் அதிகாலையில் நடைபயிற்சி மேற்கொள்வர். மேலும் உடற்பயிற்சி மற்றும் நடைபயிற்சி ஆர்வலர்களிடம் இது பிரபலமாக உள்ளது]]
15 ஆம் நூற்றாண்டின் சய்யித் மற்றும் லோடி வம்சத்தினருக்குப் பின்னர் , நினைவுச்சின்னங்களை சுற்றி இரண்டு கிராமங்கள் வளர்ந்தன, ஆனால் 1936 இல் தோட்டங்களை உருவாக்க கிராமவாசிகள் இடம் மாற்றப்பட்டனர். பிரிட்டிஷ் அரசின் போது இந்தியாவின் தலைமை ஆளுநர் வில்லிங்டன் பிரபு என்பவரின் மனைவியான லேடி வில்லிங்டன், என்பாரின் பெயரால் லேடி வில்லிங்டன் பார்க் என அழைக்கப்பட்டது, 1936 ஆம் ஆண்டு ஏப்ரல் 9 ஆம் தேதி இது திறக்கப்பட்டது. 1947இல் இந்திய சுதந்திரத்திற்குப் பின்னர், அதன் தற்போதைய லோடி தோட்டங்கள் என்றப் பெயரால் அழைக்கப்படுகிறது.
சைய்த் வம்ச ஆட்சியாளர்களின் இரண்டாவது கடைசி அரசன் முகம்மது ஷாவின் கல்லறையே மிகவும் பழையக்கல்லறையாகும், இது, 1444 ஆம் ஆண்டில் முகமது ஷாவுக்கு அஞ்சலி செலுத்த அலா-உத்-தின் ஆலம் ஷாவால் கட்டப்பட்டது. இந்தியாவில் எஞ்சியிருக்கும் இந்த இரண்டு கால கட்டங்களின் கட்டிடக்கலைகள் சிறிய கட்டிடக்கலையாக இருப்பதால், லோடி தோட்டங்கள் ஒரு முக்கிய இடமாக உள்ளது. தோட்டங்களில் உள்ள ஆரம்பகால கல்லறையான முகம்மது ஷாவின் கல்லறையை சாலையில் இருந்து பார்க்க முடிகிறது.
முகம்மது ஷாவின் கல்லறையைப் போன்றே சிக்நந்தர் லோடியின் மற்றொரு கல்லறையும் தோட்டங்களில் உள்ளது. இது தனது தந்தையின் நினைவாக அவரது மகன் இப்ராகிம் லோடியால் 1517 ஆம் ஆண்டில் கட்டப்பட்டது. இவர் லோடி வம்சத்தைச் சேர்ந்த டில்லி சுல்தான்களில் கடைசி சுல்தானாக இருந்தார். பாபரால் 1526இல் நடத்தப்பட்ட, முதலாம் பானிபட் போரில், இப்ராகிம் லோடி தோற்கடிக்கப்பட்ட்டர். இது முகலாய சாம்ராஜ்யத்திற்கு அடித்தளம் அமைத்தது.
சீமா பிஸ்வாஸ் : ஓர் இந்திய திரைப்பட மற்றும் அசாமிய நாடக நடிகையும் ஆவார். இவர் 1994 ஆம் ஆண்டு சேகர் கபூர் இயக்கத்தில் வெளிவந்த பாண்டிட் குயின் என்ற படத்தில் பூலான் தேவியாக நடித்துப் புகழ்பெற்றார். இப்படத்தில் நடித்தமைக்காக சிறந்த நடிகைக்கான தேசிய விருதும் பெற்றுள்ளார். இவர் மிகவும் வலுவான கதாபாத்திரங்களை ஏற்று நடிப்பதில் புகழ்பெற்றவர். இவர் 2000 ஆம் ஆண்டில் சங்கீத நாடக அகாடமி விருதும், 2005 இல் தீபா மேத்தா இயக்கத்தில் வெளிவந்த "வாட்டர்" திரைப்படத்தில் சகுந்தலாவாக நடித்தமைக்காக, 2006 இல் சிறந்த நடிகைக்கான ஜெனி விருதும், பெற்றார். 1996 இல் இவர் முக்கிய வேடத்தில் நடித்து வெளிவந்த படமான "கொமோஷி தி மியூசிக்கல்" என்ற படத்தில் சிறந்த துணை நடிக்கைக்கான திரைவிருதையும் பெற்றார். மேலும் "பூட்" , விவாஹ் , ஹாஃப் கேர்ள் பிரண்ட் ஆகியவை குறிப்பிடத்தக்க படங்களாகும். திரைப்படத்தில் மட்டுமல்லாமல் பல தொலைக்காட்சி நிகழ்ச்சிகளிலும் பிஸ்வாஸ் நடித்துள்ளார்.
சீமா பிஸ்வாஸ் நடிப்பில் வெளிவந்த கிருஷ்ணன் கர்த்தா என்பவரது இயக்கத்தில் வெளிவந்த இந்திப்படமான அம்ஷினி 1988 ஆம் ஆண்டிற்கான திரைப்படவிழாவில் காட்சிப்படுத்தப்பட்டது. ஆனாலும் தேசிய நாடகப் பல்கலைக்கழகத்தில் இவரது பங்களிப்பைக் கவனித்து வந்த சேகர் கபூர் தனது பாண்டிட் குயின் படத்தில் பூலான் தேவி கதாபாத்திரத்தில் ஒரு வாய்ப்பு வழங்கினார். அதன் பின்னரே சீமா பிஸ்வாஸ் தேசிய அளவில் பேசப்பட்டார். இவர் மிக முன்னதாகவே அசாமிய திரைப்படங்களில் நடித்து வந்திருந்தாலும் இந்தப்படமே இவருக்கு இந்தித் திரையுலகில் ஒரு மிகப்பெரிய திருப்பத்தை ஏற்படுத்தியது. இதன் பின்னர் சீமா பிஸ்வாரஸ் மிகத்தீவிரமாக இந்தித் திரைப்படங்களில் நடிக்க ஆரம்பித்தார். 1996 இல் சஞ்சய் லீலா பன்சாலி இயக்கத்தில் வெளிவந்த கமோஷி தி மியூசிகல் என்ற படத்தில் காதுகேளாத, வாய்பேசவியலாத இவர், நானே படேகரை எதிர்க்கும் பிளேவி என்ற பெண் கதாபாத்திரத்தில் நடித்தார். இந்தப்படத்தில் நடித்தமைக்காக சிறந்த துணை நடிகைக்கான விருது பெற்றார்.
இவர் அசாமில் உள்ள நல்பரி என்ற இடத்தில் ஜகதீஸ் பிஸ்வாஸ் - மீரா பிஸ்வாஸ் என்ற வங்காள இணையருக்கு மகளாகப் பிறந்தார். இவரது தாயார் அக்காலத்தில் அசாமில் புகழ்வாய்ந்த நாடக நடிகையும் ஒரு வரலாற்று ஆசிரியரும் ஆவார். சீமா பிஸ்வாஸ் தன் சிறுவயதில் திரைக்கலைஞர்களான பூபேன் அசாரிகா, பானி சர்மா, பிஷ்ணுபிரசாத் ராபா ஆகியோருடன் நட்புகொண்டிருந்தார். இவர் நல்பரி கல்லூரியில் அரசியல் அறிவியல் படித்தார். பின்பு புதுடில்லியில் தேசிய நாடகப் பள்ளியில் சேர்ந்தார். அங்கு பட்டம் பெற்ற பின் தேசிய நாடகப் பல்கலைக்கழகத்தில் சேர்ந்தார்.
தனது துறையில் நாடகங்களில் ஒரு குறிப்பிட்ட வேடத்தில் மட்டுமே நடிப்பதை மறுத்து பல்வேறு திரைப்படங்களில் பல்வேறு கதாபாத்திரங்களில் நடித்துள்ளார். இவர் பல மராத்தியத் திரைப்படங்களிலும் நடித்துள்ளார். பிந்தாஸ்ட், தியாஸ் பர்வா, லால்பாக் பரேல் ஆகியவை இவர் நடித்து வெளிவந்த மராத்தியப் படங்களாகும்.
திரைப்படம் மற்றும் தொலைக்காட்சிக்கான ஆசிய அகாதமியின் இயக்குநர் சந்தீப் மார்வால் தேசிய திரை மற்றும் தொலைக்காட்சிக் கழகத்தின் வாழ்நாள் உறுப்பினராகக் சிறப்புப் படுத்தப்பட்டுள்ளார்.
2014, நவம்பர் 20 முதல் நவம்பர் 30 வரை கோவாவில் நடைபெற்ற நாற்பத்தைந்தாவது இந்தியத் திரைப்படவிழாவில் பெருமைபெறத்தக்க ஐந்து நடுவர்களில் ஒருவராக நியமிக்கப்பட்டார்.